text: Her er de nye uddannelser
  27 juli 2017 kl. 20.24
  146 studerende bliver forsøgskaniner på de tre nye uddannelser i Syd- og Sønderjylland.
  Sygeplejerske i Aabenraa, serviceøkonom i Sønderborg og diplomingeniør i forsyningsteknik i Horsens. Det er de tre nye videregående uddannelser i Syd- og Sønderjylland i denne ansøgningsrunde.
  I alt skal 146 studerende prøve kræfter med de nye uddannelser. Langt de fleste af dem har valgt sygeplejerskeuddannelsen i Aabenraa, mens kun ganske få satser på diplomingeniøruddannelsen i Horsens.
  Ifølge Uddannelses- og Forskningsministeriet er der i alt 30 nye uddannelser i år. Sygeplejerskeuddannelsen i Aabenraa er med 120 den næstmest populære målt på optag. Kun bacheloruddannelsen International Virksomhedskommunikation (Engelsk) på Aarhus Universitet har optaget flere. Her har man optaget 160 studerende.
  De nye uddannelser
  Serviceøkonom, EA SydVestSygeplejerske, PH UC SyddanmarkDiplomingeniør, forsyningsteknik, E-læring PH VIA University College
  
  